Document ID: 31999R1245

31999R1245
L 150/15
SLUŽBENI LIST EUROPSKE UNIJE
16.06.1999.
UREDBA KOMISIJE (EZ) br. 1245/1999
od 16. lipnja 1999.
o odobrenju novih dodataka hrani za životinje
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 70/524/EEZ od 23. studenoga 1970. o dodacima hrani za životinje (1), kako je zadnje izmijenjena Uredbom Komisije (EZ) br. 866/1999 (2), a posebno njezine članke 9.j i 3.,
(1)
budući da Direktiva 70/524/EEZ predviđa da se novi dodaci hrani za životinje ili novo korištenje dodataka hrani za životinje može odobriti uzimajući u obzir znanstveni i tehnički napredak;
(2)
budući da je novi dodatak hrani za životinje „Natrolit-fonolit” koji pripada funkcionalnoj skupini „Veziva, sredstva za sprečavanje stvaranja gruda i zgušnjivači” u nekim državama članicama opsežno testiran; budući da se na temelju provedenih istraživanja čini kako se taj novi dodatak hrani za životinje može odobriti;
(3)
budući da je još jedan novi dodatak hrani za životinje, „Klinoptilolit vulkanskog podrijetla”, koji pripada funkcionalnoj skupini „Veziva, sredstva za sprečavanje stvaranja gruda i zgušnjivači” već uspješno testiran u nekim državama članicama; budući da taj novi dodatak hrani za životinje treba privremeno odobriti;
(4)
budući da se privremeno odobrenje novih dodataka hrani za životinje ili korištenja dodataka hrani za životinje može dati ako u količini dozvoljenoj za hranu za životinje nemaju štetno djelovanje po zdravlje ljudi ili životinja ili po okoliš, niti štete potrošačima mijenjajući značajke proizvoda životinjskog podrijetla, ako se njihova prisutnost u hrani za životinje može kontrolirati te ako je razumno pretpostaviti, u svjetlu dostupnih rezultata, da imaju povoljan učinak na značajke hrane za životinje ili proizvode životinjskog podrijetla kada se ugrade u takvu hranu za životinje;
(5)
budući da je privremeno odobrenje „Natrolit-fonolita” već isteklo 21. travnja 1999.; budući da je stoga u svrhu pravne sigurnosti nužno propisati da se ova Uredba primjenjuje retroaktivno;
(6)
budući da su mjere predviđene u ovoj Uredbi u skladu s mišljenjem Stalnog odbora za hranu za životinje,
DONIJELA JE OVU UREDBU:
Članak 1.
„Natrolit-fonolit” koji pripada funkcionalnoj skupini „Veziva, sredstva za sprečavanje stvaranja gruda i zgušnjivači” odobrava se u skladu s Direktivom 70/524/EEZ kao dodatak hrani za životinje, E 566, pod uvjetima utvrđenim u Prilogu I. ovoj Uredbi.
Članak 2.
„Klinoptilolit vulkanskog podrijetla”, koji pripada funkcionalnoj skupini „Veziva, sredstva za sprečavanje stvaranja gruda i zgušnjivači”, može se odobriti u skladu s Direktivom 70/524/EEZ kao dodatak hrani za životinje, br. 3., pod uvjetima utvrđenim u Prilogu II. ovoj Uredbi.
Članak 3.
Ova Uredba stupa na snagu na dan objave u Službenom listu Europskih zajednica.
Primjenjuje se od 22. travnja 1999.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 16. lipnja 1999.

Labels: 0
17
6